
Den  kvindelige  Hjælpeforenings 
Fødselsdag 

af   Gertrude  R.   Garff. 


Naar  vi  endnu  engang  fejrer  Aarsdagen  for  Den  kvinde- 
lige Hjælpeforenings  Stiftelse,  føres  vi  i  Tankerne  tilbage 
til  den  første  Organisation  i  Nauvoo.  Vi  ved,  at  Profeten 
Joseph  Smith  den  Dag  stod  foran  den  første  Hjælpefor- 
enings Medlemmer  og   fortalte  dem,  hvad  han  ventede  af 

dem;  store  Maal  og  Opnaa- 
elser  blev  fra  den  Dag  ven- 
tet af  Organisationen.  Hvor 
langt  er  vi  i  Den  danske 
Mission  kommet  i  Opfyl- 
delsen af  disse  Maal?  Fød- 
selsdage er  Milepæle,  og  det 
vil  være  interessant  at  se 
tilbage  over  det  forbigang- 
ne Aar  og  se,  hvorvidt  Den 
kvindelige  Hjælpeforening 
har  haft  Fremgang  eller  om 
der  har  været  Stilstand. 

Som  Leder  af  de  kvinde- 
ligeHjælpeforeninger  i  Den 
danske  Mission  er  jeg  glad 
ved  at  at  kunne  konstatere, 
at  Den  danske  Missions 
kvindelige  Hjælpeforenin- 
ger har  haft  Fremgang.  I 
1938  forøgedes  Medlemstallet  ikke,  men  derimod  var  Til- 
stedeværelsen ved  Møderne  højere  i  næsten  hver  Gren.  Sid- 
ste Aar  blev  der  anvendt  henimod  1000  Kroner  til  Fordel 
for  trængende.  Der  blev  givet  ca.  700  Kroner  ud  til  almin- 
delige Formaal  som  Underholdning,  Gaver  etc.  Der  blev 
indbetalt  flere  Aarskontingenter  end  forrige  Aar,  og  hver 
Gren  havde  Besøg  af  Medlemmer  af  Hovedbestyrelsen.  I  de 
fleste  Grene  var  Ændringer  i  Kredslærerindesystemet  til 
Gavn.  De  gamle  og  syge  er  blevet  besøgt.  Under  det  gamle 
System  blev  de  meget  ofte  forsømt,  og  det  er  dem,  der 
trænger  til  Besøg. 

Den  kvindelige  Hjælpeforenings  Rapport  for  det  for- 
løbne Aar  er  et  Bevis  paa,  at  »de  nøgne  er  blevet  klædt  — 
de  sultne  mættet  og  de  sorgfulde  trøstet«.  Vi  kan  fejre  vor 
17.  Marts  med  en  Følelse  af  Tilfredshed  for  det  vi  har  op- 
naaet  og  et  Ønske  om  Fremgang  til  næste  Aarsdag. 


Gertrude  R.  Garff 

Der  er  mange  Maader,  hvorpaa  vi  kan  forbedre  vore 
kvindelige  Hjælpeforeninger,  hvad  vore  Rapporter  ogsaa 
viser.  Vor  første  Opgave  er  at  faa  flere  Mcdlemincr  i  Over- 
ensstemmelse med  Hovedbestyrelsens  Ønske.  Dermed  me- 
ner vi  aktive.  Medlemmer,  som  vil  hjælpe  os,  og  som  vi 
kan  hjælpe.  Ikke-aktive  Medlemmer  skulde  opmuntres  til 
at  blive  aktive  igen  og  faa  Del  i  de  Velsignelser,  der  venter 
paa  dem.  Der  er  mange  andre  Maader  til  Fremgang,  som 
jeg  ikke  skal  komme  ind  paa,  men  som  Medlemmer  af 
Den  kvindelige  Hjælpeforening  maa  vi  altid  være  med  til 
at  gøre  vor  Organisation  bedre. 

Det  er  et  Privilegium  at  faa  Del  i  Den  kvindelige  Hjælpe- 
forenings Aand  og  Velsignelser.  De,  der  aktivt  deltager  i 
dens  Program,  som  har  en  Idé  om  Organisationen  som  et 
Hele  er  stolte  ved  at  kunne  sige:  »Jeg  er  Medlem  af  Den 
kvindelige  Hjælpeforening.« 


Tanke  og  Udvikling 

afK.   Johansen 


£For  at  SHennesket  kan  leve  under  evig  cUdvikling  —  er  det  nødvendigt  — 
det  til  Stadighed  lever  under  ^Paavirkning  saavel  af  en  positiv  som  ne= 

gativ  fKarakter. 

Tiden  gaar  sin  ubønhørlige  Gang  —  Slægt  efter  Slægt 
fødes  og  dør  efterladende  den  jordiske  Klædning  og  Min- 
derne om  deres  Eksistens  til  en  ny  Slægt  -  -  medtagende 
sin  Livskraft,  fyldt  af  denne  Verdens  Erfaringer  og  Kund- 
skaber. 

Men  Tidens  Kværn  gaar  stadig  sin  støtte  Gang  —  stedse 
malende  den  Føde  —  der  betyder  Udviklingen  af  Kund- 
skaben om  godt  og  ondt  for  Menneskeheden. 

Menneskene  har  altid  følt  sig  draget  mod  det  ukendte 
—  ligesom  Jernet  drages  mod  Magneten  —  og  mange  — 
ja  alle  ved,  at  det,  der  eksisterer  i  Dag  er  fra  Begyndelsen 
hentet  paa  Fantasiens  Overdrev.  Ligesom  det  lille  Skaldyr 
»Koralen«  er  det  fundamentale  i  sit  Samfund  —  »Bære- 
kraften« —  saaledes  er  og  »Tanken«  —  Fantasiverdenens 
Begyndelse  —  for  Menneskenes  Vedkommende. 

Med  Udvikling  og  Oplysning  af  det  menneskelige  Sam- 
fund for  Øje  —  boltrer  Opfinderen  sig  først  i  Tankens 
Fantasiverden  —  søgende  at  skabe  et  Helhedsbillede  af  en 
bestemt  Tankerække —  og  hermed  bekræfte,  at  alt  bliver 
skabt  aandeligt  før  timeligt,  —  er  dette  først  lykkedes  — 

at  skabe  et  Helhedsbillede  —  har  vi,  hvad  der  i  daglig 
Tale  kaldes  en  Teori  —  og  Chancen  er  der  —  men  der  er 
endnu  langt  tilbage;  taalmodig  afprøves  Teoriens  Holdbar- 
hed paa  Erfaringens  snørklede  Veje,  og  først  naar  Erfa- 
ring er  bygget  paa  Erfaring,  naar  vi  frem  til  Stadfæstel- 
sen, om  de  i  Fantasiverdenen  opstaaede  Tanker  er  Sand- 
hed eller  ej  —  nemlig  Kendsgerninger. 

Tanken  er  altsaa  det  fundamentale  i  Menneskenes  Til- 
værelse, der  udviklet  gennem  Praktisering,  fører  os  frem 
til  Erkendelse  af  Livets  evige  Sandheder. 

Et  stadigt  tilbagevendende  Spørgsmaal,  der  gør  sig 
gældende:  »Hvorfor  er  vi  her?«  bliver  mere  og  mere  paa- 
krævet at  undersøge  i  en  Tid,  hvor  alt  synes  at  nærme  sig 
sit  Kulminationspunkt,  hvor  Jorden  vaander  sig  i  Barsels- 
nød  i  sine  Bestræbelser  for  at  føde  en  ny  Jord,  der  ikke 
skal  besudles  af  den  onde  »Paavirker«,  som  i  sine  sidste 
fortvivlede  Krampetrækninger  har  udgydt  hele  sin  bedske 
Galde  over  den  eksisterende  Jord  og  dens  Indvaanere. 

Der  findes  to  Modsætningens  Poler,  hvis  Eksistens  her 
paa  Jorden  er  en  Kendsgerning,  som  intet  Individ  vil 
benægte  —  og  som  kæmper  om  Herredømmet  over  Men- 
neskenes Sjæle  —  den  gode  og  den  onde  Magt  —  hver 
ledet  af  Personlighederne  Gud  og  Satan  —  henholdsvis 
paavirkende  Menneskenes  fri  Vilje  til  Opnaaelsen  af  evig 
Udvikling  i  Fred,  Glæde  og  Kærlighed  eller  evig  Udvikling 
i  Uro,  Sorg  og  Had. 


Søg  og  bed  om  Guds  Naade 

-  af  fhv.  Præsident  Alma   L.   Petersen,  - 


Hvis  der  er  noget,  som  Jordens  Folk  trænger  mere  til 
end  noget  som  helst  andet,  er  det  Guds  Aand. 

Vi  er  sat  her  paa  Jorden  for  at  berede  os  til  noget  større, 
og  i  denne  Livets  Skole  spiller  vi  en  eller  anden  Rolle  i 
Livets  store  Drama,  ja,  vi  er  alle  aktive  Deltagere.  Hvor 
godt  hver  især  udfører  sin  Rolle  afhænger  af  os  selv.  og 
hvor  meget  af  Herrens  Aand,  vi  er  i  Besiddelse  af,  medens 
vi  udfører  vor  Del  i  dette  jordiske  Liv. 

Gud  er  altid  rede  til  at  velsigne  os  med  sin  Aand,  hvis 
vi  vil  holde  os  nær  til  ham.  Der  er  blevet  skrevet: 
Vid  dette,  at  hver  eneste  Sjæl  er  fri 
At  vælge  sit  Liv,  og  hvad  han  vil  være, 
For  der  er  givet  en  evig  Sandhed, 
At  Gud  ikke  vil  tvinge  noget  Menneske  til  Himlen. 

Vi  ser  af  dette  Vers,  at  det  staar  os  frit  for  at  vælge 
vort  eget  Liv.  Hvis  vi  søger  efter  Guds  Aand,  vil  den  blive 
givet  os.  Præsident  Heber  C.  Kimball  har  klogt  sagt:  »Du 
kan  ønske  dig  Velsignelser  og  deri  indbefatte  hver  god 
Ting,  du  kan  tænke  paa —  baade  i  Himlen  og  paa  Jorden 
—  og  det  vil  gaa  i  Opfyldelse,  hvis  du  gør  ret.« 

Hvilken  vidunderlig  Forjættelse  og  Velsignelse,  der  er 
blevet  givet  os,  og  den  eneste  Maade,  hvorpaa  vi  kan  gøre 
ret  er,  naar  vi  er  i  Besiddelse  af  Herrens  Aand. 

Jeg  vil  fortælle  en  lille  Historie,  som  jeg  vilde  ønske 
mine  kære  Læsere  vilde  tænke  over;  det  er  en  sandfærdig 
Historie,  og  den  bringer  Pointen  bedre  frem,  end  jeg  kan 
gøre.  Det  er  en  Historie,  som  mange  ikke  vil  tro  paa,  og 
nogle  vil  endog  gøre  Nar  af  den,  men  det  gør  det  naturlig- 
vis ikke  til  en  Usandhed,  men  jeg  tror  snarere,  at  disse 
ikke  har  Guds  Aand  hos  sig,  for  hvis  de  har,  vilde  de  ikke 
latterliggøre  hellige  Ting. 

For  ikke  saa  mange  Aar  siden  vilde  Brigham  Young  be- 
søge Wilford  Woodruff,  og  det  var  en  Dag,  da  Wilford 
Woodruff  var  paa  Vej  for  at  holde  en  Konference.  Medens 
de  red  sammen,  spurgte  Wilford  Woodruff,  om  Præsident 
Young  vilde  tale  til  Forsamlingen.  »Nej,«  sagde  Brigham 
Young,  »det  er  ikke  min  Opgave.  Men  jeg  er  kommet  for 
at  se,  hvad  du  lærer  dem.«  Præsident  Woodruff  spurgte  da 
Brigham  Young,  hvad  han  skulde  lære  Folket,  og  Præsi- 
dent Young  svarede:  »Lær  Folket,  hvordan  de  skal  faa 
Herrens  Aand.« 

Det  er  nu  15  Maaneder  siden  jeg  forlod  Danmark,  og 
det  er  derfor  jeg  benytter  Lejligheden  til  at  skrive  nogle 
faa  Linier  til  eder  og  opmuntre  mine  kære  Brødre  og  Sø- 
stre til  at  komme  i  Besiddelse  af  Guds  Aand.  Søg  den  tid- 
ligt og  sent,  og  naar  I  faar  den,  hold  da  fast  ved  den.  Det 
vil  da  være  let  for  eder  at  udføre  eders  Del  i  Livet. 

Gud  vil  velsigne  alle  Mennesker,  der  vil  tjene  ham  og 
holde  hans  Bud.  Mit  Ønske  i  Aaret  1939  og  gennem  Frem- 
tiden vil  være,  at  I  altid  maa  være  i  Besiddelse  af  Herrens 
Aand. 


Forandring  i  Konferencerne. 

Koncerten  ved  København  Distrikts  Konference  vil  blive 
afholdt  Lørdag  riften  den  15.  flpril  Kl.  20  i  Stedet  for  den  14. 

De  kendte  „fiarmony  Singers"  fra  Sverige  vil  være  til 
Stede  for  at  synge.  Sammen  med  dem  vil  være  den  svenske 
Missisionspræsidents  Frue,  Søster  Virginia  B.  Larson. 

Den  kvindelige  Hjælpeforening  en 
tjenende  Organisation 

af  Amy   Brown   Lyman.    


Den  kvindelige  Hjælpeforening  er  Jesu  Kristi  Kirke  af 
Sidste  Dages  Helliges  tjenende  Organisation.  I  97  Aar  har 
den  med  aldrig  svigtende  Kærlighed  og  Energi  udført  dens 
Arbejde  og  Mission. 

Den  har  ikke  alene  hjulpet  dens  egne  Medlemmer  og 
beriget  deres  Liv,  men  den  har  hjulpet  utallige  Tusinder, 
som  har  set  hen  til  Organisationen  for  Opmuntring  og 
Oplysning  saavel  som  for  praktisk  Hjælp.  Den  har  været 
et  skinnende  Lys  for  et  Bjerg,  kastende  dens  velgørende 
Straaler  paa  alle,  som  kommer  indenfor  dens  Rækkevidde. 

Der  er  mange  Grunde  til  denne  store,  menneskekærlige 
Organisations  Sukces.  Dens  hele  Aand  og  Atmosfære  er 
tiltrækkende.  Dens  Formaal  er  værdige.  Dens  Idealer  er 
høje.  Den  giver  sine  Medlemmer  ubegrænsede  Muligheder 
for  Udviklingen  af  deres  menneskekærlige  Instinkter.  Den 
giver  dem  Lejlighed  til  at  udvikle  Evnen  til  at  udtrykke 
sig  og  til  personlig  Udvikling.  Dens  Arbejdsmetoder  er  af 
stor  Virkning.  For  alle  disse  Fordele  og  Velsignelser  er 
Medlemmerne  meget  taknemmelige. 

Foreningen  har  haft  meget  Held  og  stor  Fremgang  i  dens 
Arbejde.  De  Faktorer,  der  er  af  væsentlig  Betingelse  for 
Fremgang  for  enhver  Organisation  har  bestandig  været  til 
Stede,  nemlig:  Hengivenhed  til  Sagen,  Loyalitet,  Enighed, 
Villighed  til  at  udøve  Tjeneste. 

Medlemmerne  er  Sagen  meget  hengiven  og  er  til  alle 
Tider  villige  til  at  gøre  et  personligt  Offer  for  den.  De  sy- 
nes at  være  mere  interesserede  i  dens  Fremgang  end  i  no- 
gen personlig  Opnaaelse  i  Forbindelse  med  den. 

De  er  loyale  overfor  Organisationen  og  dens  Ledere, 
baade  de  lokale  og  andre.  Der  er  saa  mange  Stillinger  og 
Embeder  i  Foreningen,  og  Skrifterne  er  saa  hyppige,  at 
praktisk  talt  hvert  Medlem  før  eller  senere  faar  en  elier 
anden  Stilling.  De  lærer  paa  denne  Maade  Ansvaret,  der 
er  forbundet  med  at  have  en  Stilling  og  Betydningen  af 
Samarbejde.  Der  findes  i  Dag  i  denne  demokratiske  Orga- 
nisation 8.594  Bestyrelsesmedlemmer,  24.860  Kredslærer- 
inder og  7.128  Klasseledere  —  ialt  40.582. 

Tidligt  lærte  disse  Kvinder  Betydningen  af  Enighed.  Ef- 
ter at  Planer  og  Programmer  er  blevet  gennemgaaet  og  an- 
taget, arbejder  Medlemmerne  forenede  sammen.  Saa  nøje 
og  tæt  arbejder  de  sammen  og  udøver  deres  Anstrengelser, 

at  det  at  se  dem  i  Virksomhed  minder  en  om  Arbejdet  i 
et  stort  Symfoniorkester,  der  virker  næsten  som  eet  Individ. 

Foreningens  Kvinder  er  villige  til  at  uddanne  sig  med 
det  for  Øje:  at  tjene  deres  Medmennesker.  Det  kan  være 
Tjeneste  af  vidtforskellig  Art.  Det  kan  være  Klasseunder- 
visning, litterært  Arbejde,  Syning,  Husholdning,  Børneop- 
dragelse og  socialt  Arbejde. 

Saa  mange  Muligheder  for  Udvikling  bliver  Medlemmer- 
ne til  Del  gennem  Organisationen,  at  det  ikke  er  underligt, 
at  den  er  elsket  af  dem. 

Kvinder  er  blevet  forandret  og  næsten  omdannet  gen- 
nem Den  kvindelige  Hjælpeforening.  Mange,  der  til  at  be- 
begynde med  har  været  altfor  ængstelige  til  at  tage  Del  i 
noget  som  helst,  er  igennem  Studium,  Anstrengelse  og 
Øvelse  blevet  dygtige  til  at  føre  en  underholdende  Konver- 
sation, glimrende  Bestyrelsesmedlemmer  og  Klasseledere 
og  fremragende  Individer.  De  har  lært  meget  om,  hvorledes 
de  skal  faa  det  mest  mulige  ud  af  Livet,  hvorledes  de  skal 
indrette  sig  efter  deres  Omgivelser,  og  hvorledes  de  skal 
omgaas  hinanden. 

I  Aarenes  Løb  har  man  arbejdet  paa  to  store  Program- 
mer —  Velgørenhed  og  Uddannelse.  Mellem  de  senere  in- 
teressante Foretagender  i  Foreningen  er  Projektet  med  Fa- 
milie Skriftlæsning,  som  har  været  en  stor  Sukces.  Det  le- 
des af  lokale  Embedsmænd,  men  foregaar  i  Hjemmet.  Hen- 
sigten med  dette  vigtige  Projekt  er  at  stimulere  Interessen 
for  at  læse  i  Skriften  i  Hjemmet  af  Familien,  som  er  gaaet 
tilbage  med  forrygende  Fart  i  de  sidste  faa  Aartier.  Valg- 
sproget er  »Tilbage  til  Skriften«. 

Der  har  sandsynligvis  ikke  været  nogen  Bevægelse  siden 
Den  kvindelige  Hjælpeforenings  Organisation,  som  er  ble- 
vet modtaget  med  større  Begejstring.  Organisationens  Med- 
lemmer saa  straks  dens  Værdi.  De  indrømmede  ærligt,  at 
Nutidens  Kvinder  er  langt  mindre  kendt  med  Bibelen  end 
deres  Mødre  og  Bedstemødre.  De  var  enige  om,  at  det  vilde 
være  meget  inspirerende  at  faa  Familien  til  at  læse  og  stu- 
dere den  hellige  Skrift  systematisk  sammen. 

Bapporter  viser,  at  Besultaterne  har  været  enorme.  I 
Tusinder  af  Hjem  læses  Bibelen  nu  dagligt.  I  en  Organisa- 
tion i  Californien  med  50  Medlemmer  blev  der  paa  en  en- 
kelt Maaned  læst  1241  Kapitler.  Det  var  gennemsnitligt 
24  Kapitler  for  hvert  Medlem  —  næsten  et  Kapitel  hver 
om  Dagen.  En  anden  Gren  rapporterede,  at  90  pCt.  af 
Medlemmerne  var  med  i  dette  Arbejde.  I  en  Gren  i  Europa 
fortalte  en  Moder,  at  hendes  Mand  har  givet  sit  Minde  til 
at  bruge  15  Minutter  hver  Aften  til  Læsning  i  Bibelen  sam- 
men med  Familien. 

Kvindernes  Reaktion  overfor  denne  Bevægelse  »Tilbage 
til  Skriften«  er  typisk  for  deres  Indstilling.  Det  er  en  De- 
monstration af  deres  Dygtighed  til  at  erkende  en  Trang, 
deres  Villighed  til  at  paatage  sig  et  Arbejde  og  deres  Evne 
til  at  fuldføre  det. 


Et  Tilbageblik  paa 
Den  kvindelige  Hjælpeforening 

af   Annie   Wells   Cannon. 


Det  var  i  Nauvoo  i  1839  de  fattige  Sidste  Dages  Hellige, 
der  havde  været  Genstand  for  de  grusomste  Forfølgelser 
og  drevet  ud  af  deres  Hjem  i  Missouri,  fandt  et  Tilflugts- 
og  Hvilested;  her  skabte  de  under  demokratiske  Forhold 
en  By,  saa  magisk  i  dens  Vækst,  at  den  i  Løbet  af  kort 
Tid  blev  en  af  de  mest  fremskredne  og  indflydelsesrige  Byer 
i  Staten  Illinois.  Nauvoo  var  en  smuk  By  med  dens  dej- 
lige Hjem,  Haver,  Forretningsbygninger,  en  malerisk  Mi- 
lits og  Begyndelsen  til  et  prægtigt  Tempel. 

Det  var  i  disse  yndige  Omgivelser  Profeten  Joseph  Smith 
organiserede  Den  kvindelige  Hjælpeforening  den  17.  Marts 
1842. 

Bragt  ind  i  Verden  og  organiseret  af  en  Guds  Profet, 
hvis  inspirerende  Lærdomme  i  de  forløbne  Aar  har  ud- 
krystalliseret sig  i  Idealer,  som  har  velsignet  Titusinder, 
staar  Den  kvindelige  Hjælpeforening  som  et  Symbol  paa 
stadig  Fremgang  i  Forstaaelsen  af  menneskelige  Behov, 
saa  vel  aandelige  som  materielle.  Fra  Begyndelsen  var  det 
ikke  Meningen,  at  Den  kvindelige  Hjælpeforening  blot 
skulde  være  en  Fattig-Institution,  men  i  lige  Grad  uddan- 
nende og  filantropisk  i  Velgørenhedens  videste  Omfang, 
saa  vidunderligt  forklaret  af  Apostlen  Paulus. 

I  sin  sandeste  Udvikling  symboliserer  Foreningen  den 
oprigtige  Kærlighed  til  Gud;  den  tilskynder  dens  Medlem- 
mer til  at  elske  deres  Næste,  at  søge  at  gøre  godt  overalt, 
hvor  der  er  Trang  til  Stede,  at  søge  efter  Retfærdighed  og 
alt,  hvad  der  er  til  Velsignelse  for  Menneskeheden. 

Det  synes  rimeligt,  at  antage,  at  der  i  Kirkens  allerfør- 
ste Dage  ogsaa  tænktes  paa  en  Organisation  af  Kvinder, 
der  i  Samarbejde  med  Præstedømmet  søgte  at  hjælpe  til 
med  at  føre  Herrens  Værk  fremad. 

Knap  tolv  Aar  efter  Kirkens  Organisation  mødtes  Tors- 
dag  Eftermiddag   den    17.   Marts   1842   efter   Invitation   af 

Præsident  Joseph  Smith  atten  Kvinder  i  hans  Hjem  for  at 
organisere  en  Forening. 

Beretningen  om  dette  det  første  Møde  i  Den  kvindelige 
Hjælpeforening    er    enestaaende.    Stedets    og    Lejlighedens 


Elizabeth  Ann  Whitney.       Emmeline  B.  Wells.      Eliza  R.  Snow. 

Højtidelighed  og  Værdighed  giver  os  et  bemærkelsesvær- 
digt Billede.  Her  var  en  Del  Kvinder  til  Stede,  som  under 
Herrens  Profets  Ledelse  skulde  blive  Ledere  for  Kirkens 
Kvinder.  De  var  forholdsvis  unge,  idet  den  ældste,  Eliza- 
beth Ann  Whitney,  var  41  Aar  og  den  yngste,  Bathsheba 
W.  Smith  kun  var  19  Aar  gammel.  Til  Stede  sammen  med 
Præsident   Smith   var  Ældsterne   John   Taylor  og  Willard 

Richards.  I  dette  Møde  fastsattes  de  fundamentale  Prin- 
cipper og  Grundvolden,  hvorpaa  Den  kvindelige  Hjælpe- 
forening har  bygget  og  fungeret  i  næsten  et  Aarhundrede. 

Kvinderne  fik  Besked  paa  at  lede  deres  Møder  i  Over- 
ensstemmelse med  parlamentarisk  Skik,  og  der  blev  givet 
en  Demonstration.  I  vore  Tider  er  dette  ikke  mærkeligt; 
det  var  uhørt  for  hundrede  Aar  siden.  Der  blev  givet  In- 
strukser om  Embedsmændenes  Pligter,  Nedskrivning  af 
Referater  og  Arbejdet  i  det  hele  taget.  Under  sine  Be- 
mærkninger raadede  Profeten  dem  til  »at  faa  Brødrene  til 
at  gøre  gode  Gerninger  ved  at  sørge  for  de  fattige  —  ved 
at  søge  efter  Folk,  der  trængte  til  Hjælp,  at  hjælpe  til 
med  at  styrke  Samfundets  Dyder.«  Han  sluttede  sin  Tale 
med  inspirerende  Ord,  som  var  en  Velsignelse:  »Jeg  giver 
jer  nu  Nøglen  i  Guds  Navn,  og  denne  Forening  skal  glæde 
sig,  og  Kundskab  og  Intelligens  vil  tilflyde  jer  gennem 
den.« 

Organisationen  blev  stiftet  i  Overensstemmelse  med  den 
foreskrevne  Metode.  Emma  Smith  blev  valgt  til  Præsident- 
inde;  hun  valgte  Sarah  M.  Cleveland  og  Elizabeth  Ann 
Whitney  som  sine  Raadgivere;  Eliza  R.  Snow  blev  Sekre- 
tær, Phoebe  N.  Wheeler  assisterende  Sekreta^r  og  Elmira 
Coles  Kasserer.  »Alt,  hvad  jeg  har  at  give  til  de  fattige, 
vil  jeg  give  til  denne  Forening,«  sagde  Profeten.  Senere 
lagde  han  et  fem  Dollars  Guldstykke  paa  Bordet,  til  Start 
af  et  Hjælpefond.  Saaledes  blev  Den  kvindelige  Hjælpe- 
forening til. 

Foreningen  voksede  hurtigt,  og  i  Løbet  af  ganske  kort 
Tid  stod  1275  tilsluttet  denne  Organisation.  Paa  Medlems- 
listen findes  Navne  paa  mange  store  Kvinder  i  Kirken, 
som  har  efterladt  en  velsignelsesrig  Arv  til  Kvinderne  af  i 
Dag;  blandt  dem  var  Lucy  Smith,  Profeten  Josephs  Mo- 
der, og  vi  bøjer  os  i  Ærbødighed.  Hendes  brændende  Vid- 
nedsbyrd  i  Nauvoo-Møderne  var  en  Inspiration  og  Velsig- 
nelse. Denne  Kvinde  spillede  en  betydelig  Rolle  ved  Kir- 
kens Grundlæggelse.  Hun  troede  paa  og  hjalp  sin  Søn  Jo- 
seph fra  Tiden  for  hans  første  Syn  til  hans  Livs  Ende; 
hun  opbevarede  en  Rapport  om  hans  Barndom  og  første 
Arbejde,  uden  hvilken  ingen  komplet  Historie  om  hans 
Liv  kunde  være  sandfærdigt  skrevet.  Hvad  skylder  vi  ikke 
heade? 

Den  kvindelige  Hjælpeforening  fungerede  i  to  Aar  i 
Nauvoo  under  Emma  Smiths  og  hendes  Raadgiveres  Le- 
delse; der  blev  afholdt  35  Møder  og  nogle  Foreninger  or- 
ganiseredes i  nærliggende  Byer.  Der  var  ingen  Afgifter,  alle 
Bidrag  var  frivillige.  Medlemmerne  medbragte   Fødevarer, 

Klæder,  Traad,  Garn,  Husholdningsartikler,  ja,  endog  højt 
skattede  Juveler  for  at  hjælpe  de  fattige. 

I  denne  Periode  blev  vigtige  Aktiviteter,  som  altid  har 
været  karakteristiske  Træk  ved  Organisationen,  indført: 
Symøder,  Anskaffelse  af  Arbejde  til  Enker,  Beskikkelsen 
af  Kvinder  til  at  besøge  Hjemmene  for  at  søge  efter  de 
trængende  og  at  modtage  Gaver  af  dem,  der  ønskede  at 
give.  Saaledes  blev  Den  kvindelige  Hjælpeforenings  Lærer- 
indearbejde  paabegyndt,  hvad  der  altid  har  været  en  me- 
get betydningsfuld  Del  af  Arbejdet. 

Paa  Grund  af  Tilstande,  der  herskede  før  og  efter  den 
tragiske  Begivenhed  ved  Josephs  og  Hyrums  Martyrdød  i 
Carthage,  blev  Møderne  suspenderede  i  1844. 

Under  Flugten  fra  Nauvoo  og  Bejsen  vestpaa  virkede 
Foreningen  ikke  som  en  organiseret  Enhed,  selv  om  Kvin- 
derne ganske  vist  fortsatte  deres  Velgørenhedsarbejde, 
naar  som  helst  Lejlighed  gaves.  I  Winter  Quarters  holdt 
Elizabeth  Ann  Whitney  Møder  under  sit  Ophold  der,  for 
der  var  Brug  for  gode  Gerninger  og  trøstende  Ord  i  disse 
Arbejdets,  Lidelsens,  Knaphedens  og  Sorgens  Dage. 

Næsten  alle  de  første  Funktionærer  og  Medlemmer  rej- 
ste i  forskellige  Selskaber  mod  det  ukendte  Land  et  eller 
andet  Steds  paa  den  anden  Side  af  Klippebjergene.  Foran 
dem  laa  Aar,  hvor  de  maatte  vænne  sig  til  Livet  i  en  Ør- 
ken under  mærkelige  og  farlige  Forhold,  og  dog  bevarede 
de  i  Hjertet  Arbejdets  Aand  og  Lære.  Eliza  B.  Snow  rej-- 
ste  i  et  af  de  første  Selskaber.  Hun  havde  med  sig  de  vær- 
difulde Optegnelser  —  Nauvoos  kvindelige  Hjælpeforenings 
Beferatbog,  en  hellig  Bog,  saa  fuld  af  værdifulde  histori- 
ske Beretninger,  Baad  og  Profetier. 

Efter  Ankomsten  til  Bjergenes  Dale  blev  der  allerede 
saa  tidligt  som  1851 — 52  dannet  midlertidige  Foreninger  i 
flere  Wards.  Selv  om  alle  var  fattige,  var  der  ingen  der 
led  Nød.  I  1853  blev  der  afholdt  et  Møde  i  den  Hensigt  at 
organisere  en  Forening  og  faa  paabegyndt  en  Skole,  som 
skulde  undervise  Kvinderne  i  Fødselshjælp  og  Sygepleje, 
da  dette  var  en  paatrængende  Nødvendighed.  Det  blev 
overdraget  Zina  D.  H.  Young  at  organisere  dette  Arbejde. 
Fra  dette  Tidspunkt  til  1857  blev  der  organiseret  elleve 
Foreninger  i  Salt  Lake  City,  en  i  Ogden,  en  i  Provo  og  en 
i  Nephi,  da  Arbejdet  for  anden  Gang  blev  afbrudt  ved  John- 
ston-Hærens  Indtrængen. 

I  1866  beskikkede  Præsident  Brigham  Young  Eliza  B. 
Snow  til  at  besøge  alle  Kirkens  Wards  og  hjælpe  Biskop- 
perne med  at  organisere  kvindelige  Hjælpeforeninger.  Han 
kaldte  ogsaa  Zina  D.  H.  Young  til  dette  Arbejde.  Eliza  B. 
Snow  blev  Lederen  af  Organisationen  og  valgte  Zina  D.  H. 

Young  og  Elizabeth  Ann  Whitney  som  sine  Raadgivere 
med  Sarah  M.  Kimball  som  Sekretær. 

De  rejste  til  alle  Pladser  i  det  da  nye  Territorium  for 
at  organisere,  opmuntre  og  vejlede  Kvinderne.  De  kørte 
paa  de  daarligst  tænkelige  Veje  i  enhver  Art  Køretøj,  un- 
dertiden faret  vild  i  Ørkenen.  Intet  afskrækkede  dem, 
saa  stærkt  var  de  besjælede  af  Arbejdets  Betydning. 

Det  var  Prærievognens  Dage,  da  der  var  Brug  for  Midler 
til  at  hjælpe  de  Hellige  til  at  emigrere  fra  de  forskellige 
Lande  og  sørge  for  dem  ved  Ankomsten,  indtil  de  selv 
havde  faaet  deres  eget  Hjem.  Det  var  ogsaa  en  Tid,  hvor 
der  blev  bygget  Skoler  og  Mødehuse,  skabt  nye  Industrier, 
og  hvor  de  Hellige  igen  gik  i  Gang  med  at  bygge  et  Tem- 
pel. I  alt  dette  tog  Den  kvindelige  Hjælpeforening  Del. 
Fra  denne  Tid  blev  der  regelmæssigt  afholdt  Møder,  der 
blev  gjort  store  Fremskridt  og  mange  Ting  udført.  Troen 
blev  styrket  gennem  Vidnedsbyrd,  og  mange  af  Aandens 
Gaver  gjorde  sig  gældende.  Medlemmernes  Flid  var  stor. 
Hvert  eneste  lille  Stykke  Tøj  blev  sparet  og  lavet  til  Tæp- 
per og  syet  om  til  alle  mulige  Formaal. 

Med  Jernbanens  Komme  i  1869  var  der  udprægede  For- 
andringer i  Den  kvindelige  Hjælpeforening.  Bragt  i  nær- 
mere Berøring  med  Verden  gennem  Post,  Telegraf  og  Tog- 
forbindelser, var  det  lettere  at  faa  Bekvemmeligheder,  og 
Fremskridtet  tog  Fart.  Besynderlig  nok  var  den  første  ud- 
prægede Forandring  den,  at  Kvinderne  fik  Valgret  ved 
Lov  af  den  12.  Februar  1870,  fulgt  af  et  Byraadsvalg  den 
20.  Februar,  da  Utahs  Kvinder  havde  Privilegiet  at  udøve 
deres  Stemmeret  og  blev  paa  denne  Maade  de  første  Kvin- 
der, der  stemte  i  De  forenede  Stater.  Det  vakte  Glæde  i 
Kvindekredse,  og  Susan  B.  Anthony  og  Elizabeth  Cady 
Stanton  aflagde  Besøg  i  Utah  for  at  gøre  Brug  af  Utah 
Kvinderne  i  deres  Propaganda. 

Det  blev  nu  en  Nødvendighed  for  Kvindeforeningens 
Medlemmer  at  faa  et  Blad  eller  Tidsskrift  som  et  Middel 
til  at  fremsætte  deres  Maal  og  Instruktioner,  at  fortælle 
om  Fremgang  i  de  forskellige  Grene  og  at  være  i  nøjere 
Berøring  med  Medlemmerne,  hvorfor  et  Blad  blev  udgivet 
i  1872  som  Organ  for  Den  kvindelige  Hjælpeforening. 
»The  Exponent«  (Bladets  Navn)  var  paa  den  Tid  det  ene- 
ste kvindelige  Tidsskrift  mellem  Boston  og  Stillehavsky- 
sten. Udgivelsen  varede  i  42  Aar,  de  første  tre  med  Lula 
Greene  Richards  som  Redaktør  og  Resten  af  Tiden  udgivet 
af  Emmeline  B.  Wells.  Dets  interessante  Spalter  var  fyldt 
med  værdifuld  Historie  og  Oplysning  om:  Kvinder  og  de 
Sidste  Dages  Hellige.  Det  blev  i  1914  efterfulgt  af  det  nu- 

værende  »Relief  Society  Magazine«  (Kvindelig  Hjælpefor- 
enings Magasin). 

Andre  af  Foreningens  usædvanlige  og  vigtige  Aktiviteter 
i  Tiden  fra  1866  til  1886  under  den  store  Leder  Eliza  R. 
Snows  og  Medarbejdere  var  Opførelsen  af  egne  Huse,  Køb 
af  Land,  Indsamling  af  Hvede  til  daarlige  Tider  etc.  Kvin- 
der blev  sendt  ud  for  at  studere  Medicin,  især  Fødselshjælp 
og  Sygepleje,  og  Deseret  Hospitalet,  Forløberen  for  Kir- 
kens Hospitaler  af  i  Dag,  oprettedes.  De  glemte  aldrig  For- 
eningens første  Formaal,  at  sørge  for  de  fattige,  de  syge 
og  de  trængende.« 

Ved  Eliza  R.  Snows  Død  i  1887  blev  Zina  D.  H.  Young 
Præsidentinde.  Under  hendes  Administration  traadte  Den 
kvindelige  Hjælpeforening  i  nærmere  Forbindelse  med  de 
nationale  og  internationale  Kvinde-Organisationer.  Den 
kvindelige  Hjælpeforening  var  allerede  gennem  dens  Vir- 
kefelt og  Organisation  international  i  Formaal  og  Hensigt. 
Dette  bragte  Foreningen  i  Forbindelse  med  de  store  kvin- 
delige Verdensorganisationer  som  Røde  Kors,  Afholdsbe- 
vægelsen  og  andre,  og  Delegerede  har  overværet  Kongres- 
ser i  alle  de  store  Byer. 

Den  kvindelige  Hjælpeforening  har  haft  syv  Præsidenter. 
Foruden  de  tidligere  tre  omtalte  er  der  Bathsheba  W. 
Smith,  Emmeline  B.  Wells,  Clarissa  S.  Williams  og  den 
nuværende  Louise  Y.  Robison,  alle  dygtige,  oprigtige  og 
elskelige,  med  Kærlighed  til  Sagen  og  begavet  med  de  Ting, 
der  var  nødvendige  i  deres  høje  Kald.  Under  hver  af  disse 
Ledere  er  bestemte  Aktiviteter  blevet  fremmet  i  Overens- 
stemmelse med  Tidens  Krav.  Foreningen  er  stadig  gaaet 
frem,  idet  den  aldrig  har  tabt  de  Pligter  af  Syne,  der  blev 
Kvinderne  betroet  i  Begyndelsen  af  Profeten  Joseph  Smith. 
Den  er  vokset  i  Antal,  indtil  den  næsten  har  naaet  de 
hundred  Tusinde.  I  dens  Rækker  er  der  Hundreder  af 
fremadskuende  Kvinder,  dygtige  og  talentfulde,  villige  til 
at  give  deres  Tid  til  Arbejdet,  medens  Tusinder  af  andre 
er  glade  og  lykkelige  for  den  Kundskab  og  de  Velsignelser, 
Foreningen  yder. 

Foreningen  yder  sit  Bidrag  til  enhver  stor  Bevægelse  til 
Forbedring  af  Verden,  saadan  som  Opdragelse  til  Fred, 
Afholdssagen,  Afskaffelse  af  Forbrydelser,  og  især  er  Med- 
lemmerne interesserede  i  Lovgivningsarbejdet,  som  kan 
hjælpe  Kvinder  og  Børn. 

Det  var  Victor  Hugo,  der  sagde  »det  nittende  Aarhun- 
drede  var  Kvindens  Aarhundrede«.  Det  var  Timen  for 
Kvindernes  Opvaagnen,  da  de  blev  kaldet  til  Handling. 
Dagen  gryede  for  Kvindens  Frigørelse.  I  det  tyvende  Aar- 
hundrede —  Tiden   for   herlige   Fremskridt  i  Videnskab, 

Kunst  og  Opdagelser  --  maa  meget  forventes  af  dem,  paa 
hvem  Arbejdet  er  faldet;  de  er  kommet  i  Besiddelse  af  en 
rig  Arv  fra  Fortidens  hellige  Kvinder. 

I  taknemmelig  Anerkendelse  har  Den  kvindelige  Hjælpe- 
forening  gennem  dens  Funktioner  oprettet  levende  Mindes- 
mærker til  Fremme  af  Opdragelse  og  Uddannelse,  Littera- 
tur, Sygepleje,  Tempelarbejde,  Omsorg  for  ugifte  Mødre  og 
social  Velgørenhed. 

I  1933  blev  et  Monument  --  under  Præsidentinde  Louise 
Y.  Robisons  Ledelse  —  rejst  i  Nauvoo  paa  den  Grund,  hvor 
den  Bygning  stod,  hvori  Den  kvindelige  Hjælpeforening 
organiseredes  af  Profeten  Joseph  Smith. 

Store  Muligheder  ligger  foran  Kvinderne  i  Dag.  Efter- 
som de  naar  Højderne  i  Opnaaelse,  maa  de  da  se  tilbage  paa 
Aarene  med  taknemmeligt  Hjerte  i  Mindet  om  den  Tjene- 
ste, der  frit  er  ydet  af  Grundlæggerne  af  Den  kvindelige 
Hjælpeforening. 


Fra  Missionsmarken. 


KØBENHAVN:  Ungdomsforeningerne  afholdt  den  25.  Februar 
deres  aarlige  »Guld  og  Grønt  Bal«,  som  i  alle  Maader  blev  en 
storslaaet  Sukees.  Ungdomsforeningerne  fra  Malmø  var  i  Aar 
blevet  indbudt  til  Festen,  og  gjorde  deres  til,  at  Aftenens  Forløb 
blev  saa  straalende.  Ballet  var  i  alle  Henseender  en  straalende 
og  kultiveret  Fest.  Søster  Gerda  Beyer  blev  kronet  til  Dronning 
af  Præsident  Garff.  Hendes  Hofdamer  var  Solveig  Als  og  Grethe 
Strømberg.  Der  blev  for  første  Gang  lanceret  den  smukke  M.I.A. 
Dans,  som  i  længere  Tid  har  været  indøvet  af  Missionærerne. 
—  Der  var  ca.  150  til  Stede. 

Ankomst. 

Følgende  Missionærer  er  ankommet   til  Den  danske  Mission: 

Hans  Chr.  Nielsen,  Huntsville,  Utah. 

Jarvis  M.  Petersen,  Brigham   City,  Utah. 

Herbert  N.  Williams,  Weston,  Idaho. 

Alvin  N.  Christensen,  Vaughn,  Montana. 

Ellis  Giles  Nielsen,  Tuzon,  Arizona. 
De  er  alle  blevet  beskikket  til  at  arbejde  i  København,  og  vi 
nedbeder   Herrens   Velsignelser   over   dem   i   deres   ansvarsfulde 
Kald. 

^Forflyttelser. 

Nedennævnte  Ældster  er  blevet  forflyttet: 

Phil  Don  Jensen  fra  København  til  Esbjeg. 
Arthur  T.  Hansen  fra  København  til  Randers. 
Dale  Higginson  fra  Aarhus  til  Randers. 
Don  Verle  Breinholt  fra  København  til  Randers. 
Morris  C.  Whitlock  fra  København  til  Aarhus. 
William  H.  Thomson  fra  København  til  Aarhus. 
Harold  Yates  Andersen  fra  Aarhus  til  Esbjerg. 

Det  ældste  og  yngste  Medlem  af 
Kv.J  Hjælpeforening. 


Søster    Hansine    Franck,    København,    er    uden    Tvivl    det 
ældste  Medlem  af  Den  kvindelige  Hjælpeforening  i  Danmark. 

Søster  Franck  blev  født  den  29. 
September  1848  og  fylder  saa- 
ledes  91  Aar  til  September.  En 
høj  Alder !  Ja.  Men  Søster  Franck 
er  stadig  aandsfrisk  og  følger  med 
i  Tidens  Spørgsmaal.  Hun  har 
været  Medlem  af  Kvindelig  Hjæl- 
peforening, lige  siden  hun  kom 
ind  i  Kirken  den  28.  November 
1897,  og  var  en  lang  Aarrække 
dens  Kassererske. 

Søster  Franck  tænker  med 
Glæde  paa  sine  mange  Venner 
indenfor  Kirken  baade  i  Danmark 
og  i  Amerika.  Hun  har  et  stærkt 
Vidnesbyrd  om  Evangeliet  og 
beder  daglig  for  Kirken,  dens 
Medlemmer  og  Ledere. 

Søster  Franck  har  været  en 
trofast  Sidste  Dages  Hellig  og  en  fin  og  nobel  Kvinde.  Vi 
nedbeder  Herrens  rigeste  Velsignelse  paa  hende. 

Trods  den  store  Aldersforskel  har  Søster  Sigrid  Simonsen, 
Randers,  det  samme  Maal  i  Livet  som  Søster  Franck:  at  ar- 
bejde for  Sandhed  og  Ret.  Søster  Sigrid  blev  døbt  den  12. 
April  1932  af  Ældste  Orson  B.  West  og  fylder  den  4.  Maj 
16  Aar.  Selv  en  purung  Pige  som  Sigrid 
kan  faa  Glæde  og  Velsignelse  af  at 
komme  i  Kvindelig  Hjælpeforening  og 
tage  aktiv  Del  i  Arbejdet.  Og  vi  ved, 
at  hvis  denne  vor  unge  Søster  vil  fort- 
sætte i  det  samme  gode  Spor,  som 
hun  er  begyndt  med,  at  hun  da  vil 
opnaa  Lykke  og  Glæde  her  i  Livet.  — 
Sigrid  er  en  ung  Pige  med  et  glad 
Smil  og  et  vindende  Væsen,  som  har 
skaffet  hende  mange  Venner.  Vi  beder, 
at  Herren  vil  skænke  hende  en  lys  og 
lykkelig  Fremtid.  Sigrid  Simonsen. 


Hansine  Franck. 


